Здравейте,


бих искал да ви питам дали е нарушение на правата ми ако от колекторска фирма (ЕОС Матрикс) използват личните ми данни и проявяват телефонен тормоз?


При положение, че ги уведомих по имейл, че “Нямам представа как изпълнявате изискванията по ОЗРД (GDPR), как и откъде имате личните ми данни за да ме търсите и да искате разговор. Заявявам ви, че не съм давал съгласие да използвате личните ми данни за да се свързвате с мен, а дори да е имало, от този момент (2.9.2019 г.) отменям съгласието си.” и пак продължават да звънят, не е ли нарушение? Основателно ли е да подам жалба към Комисията за защита на личните данни? Изобщо как да действам за да ги накарам да спрат да звънят?


Благодаря предварително за отговора ви!




Телефонен тормоз от колекторска фирма и защита на личните данни
===============================================================

 

Здравейте,


можете да подадете сигнал до КЗЛД относно случая, както и до полицията и прокуратурата за упражнявания телефонен тормоз. Има съдебен ред, по който колекторите могат да си търсят вземанията и да ги установяват със съответни доказателства, а не да Ви се обаждат по телефона.


Поздрави,  

адв. Николина Митова  

0898 303092


